Током српско-турских ратова српска војска и локални добровољачки одреди на челу са Симом Соколовићем су, осим Западних покрајина, ослободили и велике делове данашње бугарске државе. И поред тога што је становништво овихових крајева својим бројним молбама и народним представницима исказало недвосмислену жељу за прикључење својих крајева Кнежевини Србији, на Берлинском конгресу су ове области припале новоствореној бугарској кнежевини. Територије око Босилеграда српска војска већ 1878. препушта руско-бугарским властима, док се области око Димитровграда, Трна и Брезника и других суседних области задржавају као део српске државе све до 1879.